armvectores/hy_wikipedia_2023 huggingface dataset:
Ինդուստրիալ ինստիտուտներ

Ինդուստրիալ ինստիտուտներ, նախկին ԽՍՀՄ-ում գործող ինստիտուտների ցանց, որոնք պատրաստում էին ինժեներներ տնտեսության տարբեր բնագավառների համար։ ԽՍՀՄ-ում գործում էին Ինդուստրիալ ինստիտուտներ՝ Դնեպրոձերժինսկի Արսենիչևի անվան (1967), Կրամատորսկի (1963), Նորիլսկի (երեկոյան, 1961), Պավլոդարի (1960), Տյումենի (1963)։ Ինդուստրիալ ինստիտուտներում ուսուցումը տարվում էր ցերեկային, երեկոյան և հեռակա ձևերով։ Ուսման ժամկետը 5 տարի էր, առանց արտադրությունից կտրվելու՝ 6 տարի։ Ըստ ընտրած մասնագիտության, շրջանավարտներին շնորհվում էր ինժեներ-մեխանիկի, մետալուրգի, ջերմաէներգետիկի, էլեկտրիկի, շինարարի, տնտեսագետի և այլն որակավորում։
Խորհրդային միության փլուզումից հետո ինդուստրիալ ինստիտուտները ստացել են այլ կարգավիճակ։,

Դոնեցկի ինդուստրիալ ինստիտուտ - այժմ՝ Դոնեցկի ազգային պետական համալսարան,
Կույբիշևի ինդուստրիալ ինստիտուտ - այժմ՝ Սամարայի պետական տեխնիկակակն համալսարան,
Պավլոդարի ինդուստրիալ ինստիտուտ - այժմ՝ Ուրալի պետական տեխնիկական համալսարան,
Տյումենի ինդուստրիալ ինստիտուտ - այժմ՝ Տյումենի պետական նավթա-գազային համալսարան,
Պենզայի ինդուստրիալ ինստիտուտ - այժմ՝ Պենզայի պետական համալսարան և այլն։
Պավել Զագրեբելնի

Պավել Զագրեբելնի (ուկրաիներեն՝ Загребельний Павло Архипович, օգոստոսի 25, 1924(1924-08-25), Սոլոշինո, Կոբելյակի շրջան, Poltava Okruha, Պոլտավայի նահանգ, Ուկրաինական ԽՍՀ, ԽՍՀՄ - փետրվարի 3, 2009(2009-02-03), Կիև, Ուկրաինա), ուկրաինացի գրող, Ուկրաինայի հերոս, ԽՍՀՄ պետական մրցանակի դափնեկիր (1980), Շևչենկոյի մրցանակի դափնեկիր, ԽՄԿԿ անդամ (1960)։


== Կենսագրություն ==
Պավել Զագրեբելնին ծնվել է Կոբելյակի շրջանի Սոլոշինո գյուղում, գյուղացու ընտանիքում։ Դպրոցն ավարտելով՝ 1941 թվականին կամավոր մեկնել է ռազմաճակատ։
Մասնակցել է Կիևի պաշտպանության համար մղվող մարտերին։ Այնուհետև ավարտել է Կիևի երկրորդ հրետանային ռազմական ուսումնարանը, կրկին եղել է գործող բանակում, վիրավոր վիճակում գերի է ընկել։ 1945 թվականին աշխատել է Արևմտյան Գերմանիայի խորհրդային միսիայում։ 1951 թվականին ավարտել է Դնեպրոպետրովսկի համալսարանը, այնուհետև տասը տարի խմբագրական աշխատանք է կատարել Դնեպրոպետրովսկի մարզային թերթում, «Օտչիզնա» ամսագրում, 1961-1963 թվականներին եղել է «Լիտերատուրնա Ուկրաինա» թերթի խմբագիրը։ 1964-1971 թվականներին զբաղեցրել է Ուկրաինայի գրողների միության վարչության պատասխանատու քարտուղարի պաշտոնը, 1979-1986 թվականներին ղեկավարել է գրողների միությունը։ Եղել է ՈւԽՍՀ գերագույն խորհրդի պատգամավոր։


== Մահը ==
Մահացել տուբերկուլյոզից 2009 թվականին։


== Ստեղծագործություններ ==
Տպագրվել սկսել է 1949 թվականից։ Լույս են տեսել վեպերի, վիպակների, պատմվածքների ու նովելների ժողովածուներ։

«Կախովսկյան պատմվածքներ»։
«Տափաստանային ծաղիկներ», 1955։
«Ծովափնյա նովելներ», 1958։
«Վազք», 1976։Կիևի Ա. Դովժենկոյի անվան կինոստուդիան 1965 թվականին Զագրեբելնու սցենարով նկարահանել է «Հրթիռները չպետք է թռչեն» կինոնկարը։
Պիեսներ

«Ո՞վ է թեր։ Ո՞վ է դեմ»
«Երկիրն ինձ ընդառաջ է ելնում»


== Մրցանակներ ==
Ուկրաինայի հերոս
Հոկտեմբերյան հեղափոխության շքանշան
Հայրենական պատերազմի II աստիճանի շքանշան (6.4.1985)
Աշխատանքային կարմիր դրոշի երկու շքանշան
Ժողովուրդների բարեկամության շքանշան
«Պատվո նշան» երկու շքանշան
Բոգդան Խմելնիցկու III կարգի շքանշան (Ուկրաինա)
Իշխան Յարոսլավ Իմաստունի V աստիճանի շքանշան (Ուկրաինա, 1999 թվական, օգոստոս)
ՈւԽՍՀ Տարաս Շևչենկոյի անվան մրցանակ (1974)
ԽՍՀՄ պետական մրցանակ (1980)
Ուկրաինայի նախարարների կաբինետի պատվավոր դիպլոմ (2004 թվական, օգոստոս)


== Ընտանիք ==
Հայրը՝ Արխիպ Պանասովիչ (1894-1974 թվականներ)
Մայրը՝ Վարվառա Կիրիլովնա (1895-1930 թվականներ)
Կինը՝ Շերբան Էլլա Միխայլովնա (1929)
Երեխաներ՝ դուստրը Մարինան (1952), որդին՝ Միխայիլ (1957)


== Ծանոթագրություններ ==


== Արտաքին հղումներ ==
Учора помер патріарх української літератури Павло Загребельний
Яворівський виділив на похорон Загребельного тисячу гривень
Կիրք

Կիրք, ուժեղ, կայուն և երկարատև զգացմունք, որն ընդգրկում է անձին ամբողջությամբ և մղում նրան որևէ գերկարևոր նպատակի։ Կրքի օբյեկտ կարող են ինչպես մարդիկ, այնպես էլ առարկաները և գաղափարները։ Ինչպես նաև բառը «կիրք» օգտագործում են որպես հոմանիշ բառ՝ «Զգացմունք», «ազդում», «զգում», այսինքն, էմոցիոնալ գործընթացներ ընդհանրապես։


== Կրքի հիմնական հատկանիշ ==
Կրքի հիմնական հատկանիշը գործուն բնույթն է, որը հիմնվում է հուզական և կամային պահերի միասնության վրա, հնարավորություն տալիս հաղթահարել թույլ մոտիվացիայի դեպքում ոչ մատչելի թվացող ներքին և արտաքին արգելքները։ Մեծ ինտենսիվության կիրքը կարող է խախտել ինքնատիրապետումը, որի հետևանքով հակասություն է առաջանում կրքի և բանականության, մանավանդ կրքի և ինքնագիտակցության միջև։ Այս հակասությունը հաճախ գիտակցված է և հիմք է դառնում կրքի էության տարբեր մեկնաբանությունների և գնահատականների համար։ Երբ կրքի օբյեկտը (նպատակը) սևեռուն գաղափարի ձև է ընդունում, անձի ընկալման ոլորտը նեղանում է, երևակայության աշխատանքը կենտրոնանում մեկ ուղղությամբ, հոգեկան կյանքը դառնում միակողմանի, մերժվում են խելամիտ առարկություններն ու այլ արժեքների գոյության մասին ցուցումները։ Այսպիսի գերուժեղ կիրքն կարող է պարպվել իմպուլսային և «իռացիոնալ» գործողություններում (օրինակ՝ կրքի աստիճանի հասած խանդի ազդեցությամբ կատարվող հանցագործ արարքը)։


== Կրքի հոգեբանական բովանդակություն ==
Բացահայտել կոնկրետ կրքի հոգեբանական բովանդակությունը, նշանակում է պարզել օբյեկտը (նպատակը), նրա հիմքում ընկած պահանջմունքները, դրանց գիտակցված կամ ոչ գիտակցված լինելը։ Կրքի ներքին դրդապատճառները կարող են լինել կոնցեպտուալիզացված, վերբալիզացված և գիտակցված (օրինակ՝ կրքոտ հայրենասիրություն, գաղափարական խոր համոզվածություն) կամ չգիտակցված (օրինակ՝ մոր նկատմամբ փոքր երեխայի սերը)։ Կիրքը իր հերթին կարող է դառնալ դրդապատճառ շարժման մեջ դնելով մարդու պահեստային ուժերը՝ հիմնական և բարձր արժեք ներկայացնող նպատակ ձեռք բերելու համար։ Կիրքը պասսիվ չէ, այն միշտ մղում է իր օբյեկտը նվաճելուն, հաստատելուն կամ ոչնչացնելուն։


== Տես նաև ==
Սիրահարություն
Սեր
Ռոմանտիկ սեր
Կրքոտ սիրավեպ
Ոգևորություն
Հրապույր (դրական հոգեբանություն)


== Արտաքին հղումներ ==
Կիրքը ըստ Սոֆի դե Միջոլլա-Մելոր Archived 2011-11-23 at the Wayback Machine.


== Ծանոթագրություններ ==
Լենոսյու

Լենոսյու (ռուս.՝ Леносъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմյու գետի ձախ ափին 68 կմ հեռավորության վրա։ Գետի երկարությունը կազմում է 50 կմ, ջրհավաք ավազանը՝ 204 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061326
Կոդը ըստ հիդրոլոգիական հետազոտության (ՌԴ) — 103006132
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Տատ

Տատ (մեծ մայր, տատիկ), hոր կամ մոր մայրը, պապիկի կինը։ Թոռներ ունեցող կին։
Խոսակցականում այս բառը հաճախ օգտագործում են տարեց կանանց դեպքում։
Տատիկները, ինչպես նաև պապիկները, հանդիսանում են մեծ ընտանիքների կարևոր անդամներ։ Ավանդական մշակույթում տատիկները և պապիկները ունեն հստակ որոշակի դեր, որն արտահայտվում է ընտանիքի փոքր երեխաների խնամքով։ Տատիկների և պապիկների դերը, որպես կանոն, կորչում է՝ միաբջիջ ընտանիք ստեղծելուն պես։
Այն դեպքերում, երբ ծնողները չեն կարողանում ապահովել իրենց երեխաների խնամքը, տատիկը և պապիկը կարող են հանդես գալ որպես ուղեկցող կամ խնամող։ Իսպանիայում, ամեն տարի, սկսած 1998 թվականից հուլիսի 26֊ը, նշվում է տատիկների և պապիկների տոնը։
Ամենաերիտասարդ տատիկը համարվում է ռումինուհի Ռիֆկա Ստանեսկումը։ Նա 12 տարեկանում Մերի անունով երեխա է ունեցել, իսկ վերջինս էլ երեխա է ունեցել 11 տարեկանում։ Արդյունքում Ռիֆկան 23 տարեկանում դարձել է տատիկ։
Ըստ ռուսական օրենքի տատիկը համարվում է երկրորդ հերթի ժառանգորդ։


== Մշակույթում ==


=== Ֆիլմեր ===
«Տատիկ» (2015)
«Տատիկ բոլորի համար»(1987)
Ես, տատիկը, Իլիկոն և Իլարիոնը (1963)


=== Կերպարվեստ ===

		


=== Քանդակագործություն ===


== Ծանոթագրություններ ==
Դագերոտիպիա

Դագերոտիպիա (ֆր.՝ daguerréotype - Լ.Ժ. Դագերի անունից և հունարեն՝ τνρος - դրոշմ, պատկեր), լուսանկարչության առաջին տեխնիկապես մշակված եղանակ։ Այժմ ունի զուտ պատմական հետաքրքրություն։ Դագերոտիպիան հայտնագործել է ֆրանսիացի նկարիչ ժան Լուի Մանդե Դագերը, Նիսեֆոր Նիեպսի փորձերի հիման վրա։ Դագերոտիպիայի մասին առաջին տեղեկությունը հրապարակվել է 1839 թվականին, որն էլ համարվում է լուսանկարչության հայտնագործման տարի։


== Պատմություն ==
1826 թվականին Նիսեֆոր Նիեպսը փորձերի արդյունքում ստանում է մի լուսանկար, որը Փարիզի իր պատուհանից տեսարան է և համարվում է աշխարհում առաջին լուսանկարը։ ժան Լուի Մանդե Դագերը նույնպես փորձում էր ֆիքսել պատկերը։ 1829 թվականից նրանք սկսում են փորձարկումները միասին, սակայն 1833 թվականին Նիեպսը մահանում է, և Դագերը վերջացնում է համատեղ գործը՝ 1836 թվականին ստանալով դագերոտիպ առաջին լուսանկար։


== Հայտնի անձանց դագերոտիպ լուսանկարներ ==

		
		


== Աղբյուրներ ==
Շինսկե Նակամուրա

Շինսկե Նակամուրա (ճապ.՝ 中邑 真輔 [Նակամուրա Շինսկե], ծնվ.՝ փետրվարի 24, 1980), ճապոնացի պրոֆեսիոնալ ըմբշամարտիկ (ռեստլեր) և նախկին ընդհանուր մենամարտիկ (MMA)։ Ներկա պահին հանդես է գալիս «WWE» կազմակերպության «SmackDown!» ապրանքանիշում։
Առավելապես հայտնի է ճապոնական «New Japan Pro Wrestling» (NJPW) կազմակերպությունում ելույթ ունեցած տարիներից, որտեղ երեք անգամ նվաճել է IWGP ծանրքաշային, հինգ անգամ IWGP միջմայրցամաքային և մեկ անգամ՝ IWGP թիմային չեմպիոնական տիտղոսները, ինչպես նաև հաղթանակ տարել «G1 Tag League» (2006) և «New Japan Cup» (2014) մրցույթներում։ Համարվում է IWGP ծանրքաշային գոտու ամեներիտասարդ կրողը (23 տարեկանում)։
2015 թվականին ընդգրկվել է «Ռեստլինգ օբզեռվեր» պարբերականի Փառքի սրահում։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
780

780 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 780 թվականն է, 
VIII դարի 80-րդ տարին։


== Դեպքեր ==


== Ծնունդներ ==
Ահմադ իբն Հանբալ, արաբ մուսուլման իրավագետ և աստվածաբան, սուննի իսլամի 4 իրավագիտական դպրոցներից մեկի՝ հանբալիականության հիմնադիր։ (մ. 855)


== Մահեր ==
Վարվարովկա (գյուղ, Սլավյանսկի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Վարվարովկա գյուղում բնակվում էր 44 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեթ Դիլոն

Մեթյու Ռեյմոնդ Դիլոն (անգլ.՝ Matthew Raymond Dillon, փետրվարի 18, 1964(1964-02-18)[…], Նյու Ռոշել, Վեստչեստեր շրջան, Նյու Յորք, ԱՄՆ), ամերիկացի դերասան, կինոռեժիսոր։ Սկսել է նկարահանվել ֆիլմերում 1970-ական թվականներից։ 2006 թվականին նոմինացվել է «Օսկար», «Ոսկե Գլոբուս» և BAFTA մրցանակաբաշխություններում իր կատարած դերի համար «Բախում» մելոդրամայում (2004)։


== Կենսագրություն ==
Մեթ Դիլոնը ծնվել է 1964 թվականի փետրվարի 18-ին, Նյու Ռոշելլ քաղաքում, Նյու Յորք նահանգում։ 15 տարեկան տղային, ով ուներ ակնհայտ դերասանական տվյալներ, ռեժիսոր Ջոնաթան Կապլանը նկարահանում է «Եզրին» ֆիլմում, որում Մեթը խաղում է բարդ բնավորությամբ դեռահասի դեր։ Մեթը Դիլոնը դերասան Քևին Դիլոնի ավագ եղբայրն է։


== Ֆիլմագրություն ==


=== Դերասան ===
1979 — Եզրին / Over the edge — Ռիչի Ուայտ
1983 — Դղրդյուն ձուկ / Rumble Fish — Ռաստի Ջեյմս
1983 — Վտարվածներ / The Outsiders — Դալլաս Ուինստոն
1985 — Թիրախ / Target — Կրիս Լլոյդ / Դերեկ Պոտտեր
1989 — Դեղատան կովբոյ / Drugstore Cowboy — Բոբ
1991 — Համբույր մահից առաջ / A Kiss Before Dying — փեսացու
1992 — Սուրբը Ֆորտ Վաշինգտոնից / The Saint Of Fort Washington — Մեթյու
1992 — Միայնակները / Singles — Կլիֆֆ Պուանսյե
1993 — Պարոն Կատարյալ / Mr.Wonderful — ամուսին
1994 — Ոսկեգույն դարպասներ / Golden Gate — Կեվին Ուոկեր
1995 — Մահանալ հանուն մեկի / To Die For — Լարրի Մարրետո
1996 — Գեղեցիկ աղջիկներ / Beautiful Girls — Թոմմի Ռոուլենդ
1998 — Ինչ-որ բան Մերիի մասին / There’s Something About Mary — Պետ Խիլի
1998 — Վայրենություն / Wild Things — Սեմ Լոմբարդո
2001 — Գիշեր Մակքուլի բարում / One Night at McCool’s — Ռենդի
2002 — Ուրվականների քաղաք / City of Ghosts — Ջիմմի Կրեմմինգ
2004 — Բախում / Crash — սպա Ջոն Ռայան
2005 — Խելացնոր ավտոմրցույթ/ Herbie։ Fully Loaded — Տրիպ Մերֆի
2005 — Համակատար / Factotum — Հենրի Չինասկի
2006 — Նա, ես և իր ընկերները / You, Me and Dupree — Կառլ Պիտերսոն
2008 — Ոչինչ բացի ճշմարտությունից / Nothing But the Truth — հատուկ դատախազ Պատտոն Դյուբուա
2009 — Կոլեկցիոներ / Armored — Մայք Կոկրեն
2010 — Կաշառակերներ / Takers — Ջեկ Ուելլս
2013 — Գրավատան քրոնիկները / Pawn Shop Chronicles — Ռիչարդ
2013 — Կրտսեր արևի շող / Sunlight Jr. — Ռիչի
2014 — Վատ երկիր / Bad Country — Ջեսսի Վեյլանդ


=== Ռեժիսոր ===
1999 — Օզ (սերիալ) / Oz (դրվագ.«Napoleon’s Boney Parts»)
2002 — Ուրվականների քաղաք / City of Ghosts


== Ծանոթագրություններ ==
Սելեզեն (Մունժայի վտակ)

Սելեզեն  (ռուս.՝ Селезень ), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կեդռե

Կեդռե (էստ․՝ Kedre), գյուղ Էստոնիայի Լյաենեմաա նահանգի Տաեբլա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միկս

Միկս (նոյեմբերի 7, 1988(1988-11-07), Երևան, Հայկական ԽՍՀ, ԽՍՀՄ), հայ ռեփեր  և երաժշտական պրոդյուսեր։


== Կենսագրություն ==
Միկսը (անգլ.՝ MikS) ծնվել է 1988 թվականի նոյեմբերի 7-ին Երևան քաղաքում:1995-2004թթ. սովորել է Երևանի թիվ 49 միջնակարգ դպրոցում։
16 տարեկան հասակում՝ 2004 թվականին ընտանիքի հետ միասին տեղափոխվել է Կալիֆոռնիա,որտեղ մինչ այսօր ապրում է:2004-2005թթ. սովորել և ավարտել է Հերբերտ Հուվերի անվան ավագ դպրոցը:2006 թվականին՝ 18 տարեկանում սկսել է իր երաժշտական կարիերան,հանդիսանալով Երևանսկի խմբի անդամ:Խումբը թողարկել է  երկու երաժշտական ալբոմ՝ «Մի անգամ Ամերիկայում» և «Հիփ-փոփ»:Ամենահայտնի սինգլներից են՝ «Անիծված սեր» և «Երևան իմ սրտում» երգերը,առաջին Ստուդիական ալբոմ-ից,որոնք ձայնագրվել են 2007 թվականին:2009 թվականին ավարտել է Հոլիվուդյան Երաժշտական Ինստիտուտը,մասնագիտություն՝ հնչյունային ռեժիսոր:2011 թվականին Գլենդելում հիմնադրել է The Eleven Studios  ձայնագրման ստուդիան:Ամուսնացած է։


== Ֆիլմագրություն ==


== Սկավառակագրություն ==


=== Ստուդիական ալբոմներ ===
Erevanski - «Մի անգամ Ամերիկայում» (2007)
Erevanski - «Հիփ-փոփ» (2009)
MikS - «MikStape» (2019) 


=== Սինգլներ ===
Երևանսկի
2007 "Անիծված սեր" 
2007 "Երևան իմ սրտում"
2009 "Դե արի"
2009 "Ես ուզում եմ"
2009 "Ում ես սպասում"
2010 "Արդեն սիրումա"
2010 "Ապերնա էկել"(feat Amani & Reincarnation)
2011 "J-րան"
2011 "Նա նա նա"
2014 "Քայլ առաջ"
2016 "Ողնաշար"
2017 "Ինչ անեմ"
2018 "Տուն"
2018 "Իմ Հայաստան"MikS

2012 "Սերդ ա,սիրտդ ա" (feat. Narek Mets Hayq)
2013 "Սկիզբ"
2013 "Բրո"
2014 "Դե լից"
2014 "Խիղճ"
20014 "Ով ես"
2014 "Ժամանակ չկա"
2015 "Օրեցօր"
2015 "Դու կարաս"
2016 "Անվերնագիր"
2016 "Money"
2018 "Հրավերք"
2018 "Ոչինչ"
2018 "Քիչ է"
2018 "Pachik"(feat G-No)
2019 "Մոլորակ"
2019 "Վայ-վայ"
2020 "Բոմբա"
2020 "Քո համար"
2020 "Կորոնավիրուս"
2020 "Սիրուն աղջիկ"
2020 "Էգոիստ"
2020 "BMS"
2020 "Սիլվա"
2020 "Լիքը բերան"
2020 "Երիտասարդ"
2020 "Հաղթելու ենք"
2020 "Անհնար է"(feat. Vnasakar)


== Հղումներ ==
Miko Erevanski Internet Movie Database կայքում
Պաշտոնական էջը ՅուԹյուբ 
Պաշտոնական էջը Ինստագրամ 
Պաշտոնական էջը Ֆեյսբուք
Miks-ի MikStape ալբոմը Apple Music-ում
Պաշտոնական էջը Թվիթթեր-ում
Պաշտոնական էջը SoundCloud-ում
Erevanski Հարցազրույց


== Արտաքին հղումներ ==
Հիպի

Հիպի (անգլ.՝ Hippie), ենթամշակույթ, որն առաջացել է ԱՄՆ-ում։ Ծաղկուն շրջանը եղել է 1960-ականերին, Հիպիների կարգախոսն է «Սեր այլ ոչ թե պատերազմ»։
Հիպիները կարծում են մարդիկ պետք է ազատ լինեն, ազատության հասնելու համար պետք է փոխել հոգու ներքին կառուցվածքը։ Առաջին անգամ Հիպի բառը օգտագործվել է Նյու Յորքում, դա երիտասարդների մի խումբ էր, որոնք կրում էին ջինսե տաբատներ, ունեին երկար մազեր և դեմ էին Վիետնամական պատերազմին։ Հիպիները խաղաղության կողմնակիցներ են, նրանք ավելի կողմ են արևելյան մշակույթին և սիրում են Բուդդայականությունը, նրանց մեծամասնությունը բուսակեր է։ Նրանք շատ խորհրադավոր են, սիրում են կրել զարդեր և գլխին միշտ ունենում են ծաղկե պսակ, իսկ տղամարդիկ կրում են սանդալներ, նրանք սիրում են ապրել խմբերով ծիածանե տուն կոչվող ավտոմեքենաների մեջ։
Հիպիների պնդմամբ, նրանք ցանկանում են փոխել աշխարհը, դարձնել այն ավելի բարի, օգնել միմյանց սիրել մերձավորին և բոլորին։ Նրանք սիրում են ազատություն, շատ երգիչներ ևս Հիպի են եղել նաև Ջոն Լենոնը և նրա կին Յոկո Օնոն։ Հիպիները ինտելեկտուալ զարգացած մարդիկ են։


== Արտաքին հղումներ ==
Хиппи.ру
FreeХиппи.ру
Портал хиппи
Хиппи в СССР Archived 2012-03-15 at the Wayback Machine.
Подробная история субкультуры хиппи в пяти частях
Сан-Франциско как столица хиппи
Фестиваль хиппи 2012 год(фоторепортаж) Archived 2012-12-26 at the Wayback Machine.
Фестиваль хиппи 2013 год (фоторепортаж) Archived 2015-05-22 at the Wayback Machine.
Марихуана и движение хиппи: растения и энтеогены Archived 2011-07-23 at the Wayback Machine.
Первая публикация о субкультуре отечественных хиппи в советской печати
Российский фестиваль хиппи «Пустые холмы»
Молодёжная субкультура хиппи. Истоки, генезис, закат
А. Мадисон ЛЕВЫЙ ЛЕВ: Толстой как хиппи, панк и анархист
Коммунизм по-американски («Новые хиппи» в общине США учат жить на 103 доллара в месяц и делиться женами) // Лента.ру, 27 августа 2015
Այտընյան

Այտընյան, հայկական ազգանուն։


== Ազգանունը կրողներ ==
Արսեն Պետրոսի Այտընյան (1825-1902), բանասեր, լեզվաբան։
Եփրեմ Այտընյան (19-20-րդ դդ.), լրագրող։
Մելիտոս Այտընյան (19-20-րդ դդ.), լրագրող։
Մկրտիչ Այտընյան (1841 - ՞), կատակերգակ դերասան։


== Տես նաև ==
Այդինյան


== Ծանոթագրություններ ==
593

593 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 593 թվականն է, 
VI դարի 93-րդ տարին։


== Դեպքեր ==


== Ծնունդներ ==


== Մահեր ==
Դարագանով (Մատվեևո-Կուրգանսկի շրջան)

Դարագանով (ռուս.՝ Дараганов), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մատվեևո-Կուրգանսկի գյուղական համայնքի կազմի մեջ։
Ջերմադինամիկայի երկրորդ օրենք

Ջերմադինամիկայի երկրորդ օրենք, բնության մեջ ընթացող պրոցեսների անդարձելիության մասին դրույթը, որը ցույց է տալիս դրանց ընթանալու ուղղությունը և սահմանափակում է մակրոսպական համակարգերում էներգիայի հնարավոր փոխակերպումները, ջերմադինամիկայի 2-րդ օրենքի ամենաընդհանուր արտահայտություններից է։ Ինչպես և բնության ամեն մի հիմնարար օրենք, այն բազմաթիվ փորձարարական փաստերի ընդհանրացման արդյունք է։
Ինչպես գիտեք, շրջանային պրոցեսով աշխատող ջերմաշարժիչի գլխավոր առանձնահատկությունն այն է, որ նրա մեջ բանող մարմինը, ջեռուցչիչ ստանալով ջերմաքանակ և կատարելով աշխատանք, անպայման ստացած ջերմաքանակի մի մասը տալիս է սառնարանին։ Այսինքն՝ ջերմաշարժիչը չի կարող ստացած ամբողջ ջերմաքանակը վերածել աշխատանքի։ Այս պնդումը բնության կարևորագույն օրենք է և հայտնի է որպես ջերմադինամիկայի պրոցեսով աշխատող։ Ջերմաշարժիչում հնարավոր չէ այնպիսի պրոցես, որի միակ արդյունքը ջեռուցչից ստացված ամբողջ ջերմաքանակի փոխակերպումն է մեխանիկական աշխատանքի։
2-րդ օրենքն անմիջականորեն կապված է բնության մեջ ընթացող պրոցեսների անդարձելիության հետ։ Իրոք, եթե սառնարանի ստացած ջերմաքանակն ինքնակամորեն փոխանցվեր ջեռուցչին (այսինքն՝ սառը մարմնից՝ տաքին)։ Մարմնի ստացած ամբողջ ջերմաքանակի հաշվին։ Սակայն, ինչպես տեսանք, ջերմաքանակն 
ինքնակամ սառը մարմնից տաքին երբեք չի անցնում։ Ուրեմն՝ ստացված ամբողջ ջերմաքանակի հաշվին աշխատանք կատարելու 
անհնարինությունը պայմանավորված է հենց ջերմային պրոցեսների անդարձելիության հատկությամբ։


== Օրենքի տարբեր ձևակերպումները ==
Ջերմադինամիկայի երկրորդ օրենքն ունի մի շարք ձևակերպումներ, որոնք ցույց են տալիս որոշ ֆիզիկական պրոցեսների անհնարինությունը։ Ցույց է տրվել, որ այդ ձևակերպումների մեծ մասն իրար համարժեք են։


=== Թոմսոնի և Պլանկի ձևակերպում ===
Անհնար է ստեղծել պարբերաբար գործող մեքենա, որն աշխատանք կատարեր շրջապատից կլանած ջերմության հաշվին` համակարգում որևէ փոփոխություն չառաջացնելով։


=== Կլաուզիուսի ձևակերպում ===
Ջերմությունը ինքնաբերաբար չի կարող սառը մարմնից անցնել տաք մարմնին, եթե համակարգում այլ փոփոխություններ տեղի չեն ունենում։Այս ձևակերպումը թույլ է տալիս տարբեր ջերմաստիճանի երկու մարմիններ համեմատելով պարզել, թե նրանցից որի ջերմաստիճանն է բարձր։


=== Կարաթեոդորի ձևակերպում ===
Համասեռ ջերմաստիճան ունեցող համակարգի կամայական հավասարակշիռ վիճակի համար գոյություն ունի նրանից տարբերվող մեկ այլ վիճակ, որին երբեք չի կարելի հասնել ադիաբատ` հաստատուն ջերմաքանակ ունեցող պրոցեսով։


== Ռուդոլֆ Կլաուզիուս ==

Գերմանացի ֆիզիկոս, ջերմադինամիկայի և գազերի կինետիկ տեսության ստեղծողներից։ Աշխատանքները վերաբերում են մոլեկուլային ֆիզիկային, ջերմադինամիկային, շոգեմեքենաների տեսությանը, տեսական մեխանիկային։ Ձևակերպել է ջերմադինամիկայի 2-րդ օրենքը, սահմանել էնտրոպիայի գաղափարը։


== Ծանոթագրություններ ==


== Արտաքին հղումներ ==
The Feynman Lectures on Physics Vol. I Ch. 44: The Laws of Thermodynamics - The second law
Լիվարո

Լիվարո (ֆր.՝ Livarot), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2309 մարդ, բնակչության խտությունը` 190.98 մարդ/կմ²։ Բնակավայրը զբաղեցնում է 12.09 կմ² տարածք։
2017 թվականի հունվարից Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1338 աշխատունակ (15-64 տարեկան)  բնակիչ, որոնցից ակտիվ էին 981-ը, իսկ ոչ ակտիվները` 357։ Ակտիվության ցուցանիշը կազմում է 73,3 %։ 981 աշխատունակ մարդկանցից աշխատել է 847 անձ (477 տղամարդ և 370 կին)։ Գործազուրկ են եղել 134 անձ (62 տղամարդ և 72 կին)։ 357 անաշխատունակներից 97-ը եղել են աշակերտներ կամ ուսանողներ, 136-ը` թոշակառուներ, իսկ 124-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(5167) Ջոհարմս

(5167) Ջոհարմս (անգլ.՝ Joeharms), աստերոիդ աստերոիդների հիմնական գոտում։ Հայտնաբերվել է 1985 թվականի ապրիլի 11-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,664964 ա. մ., առավելագույնը մոտենում է 2,111 ա. մ. հեռավորության վրա և հեռանում 3,219 ա. մ.։ Արեգակի շուրջ մեկ ամբողջական պտույտ է կատարում 1589,04 երկրային օրվա ընթացքում, իր ուղեծրով շարժվելով միջինում 0,226552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5167) Ջոհարմս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառնուտի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Կառնուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շվիկի ու թռչնակի մասին

«Շվիկի ու թռչնակի մասին» (ռուս.՝ «Про дудочку и птичку»), նկարված մուլտֆիլմ՝ ստեղծված 1977 թվականին «Սոյուզմուլտֆիլմ» կինոստուդիայի կողմից։
Երկու ուրախ պատմություն է փոքրերի մասին ու փոքրերի համար՝ «Բադիկն ու շվիկը» (ըստ Եկատերինա Կարգանովայի բանաստեղծության) և «Թռչնակի մասին» (ըստ Օվսեյ Դրիզի բանաստեղծության)։


== Սյուժե ==
Մուլտֆիլմը կազմված է երկու պատմությունից, որոնք կապված չեն միմյանց հետ ու ստեղծվել են մանկագիրների բանաստեղծությունների հիման վրա։


=== Բադիկն ու շվիկը ===
Մուլտֆիլմի առաջին մասում մենք ծանոթանում ենք փոքրիկ կամակոր բադիկի հետ, որին մայրիկը, նրա իսկ խնդրանքով, շվիկ է նվիրում։ Նվերը փոքրիկին այնքան է դուր գալիս, որ նա դրանից պարզապես չի բաժանվում։ Քանի որ կամակոր բադիկն այքան էլ լավ երաժիշտ չէր, շրջապատի բոլոր կենդանիները զգում են այդպիսի նվերի հետևանքները։ Վերջում հարևանները բողոքում են մայր բադին, բայց վերջինս, փոքրիկին նախատելու փոխարեն, շվիկի փոխարեն թմբուկ է նվիրում։


=== Թռչնակի մասին ===
Մուլտֆիլմի երկրորդ մասում պատմվում է կատուների մի ընտանիքի մասին, որը ցանկանում է գնալ լուսանկարչական սրահ՝ ընտանեկան լուսանկար անելու համար։ Սակայն այդտեղ ծագում է մեծ խնդիր. հենց լուսանկարիչ այծը հայտարարում է. «Հիմա թռչնակը կթռչի», արդեն ոչ ոք չի նույնիսկ չի մտածում լուսանկարվելու մասին։ Կատուների ընտանիք դա հասկանում է բառացի, և արդյունքում սրահում խառնաշփոթ է ստեղծվում։ Հայր կատուն՝ ընտանիքի գլխավորը, վերջում պատահածի համար ներողություն է խնդրում՝ ասելով, որ դա եղել է սովորության պատճառով։


== Ստեղծողներ ==


== Թողարկում DVD-ով ==
Մուլտֆիլմը DVD-ով բազմիցս թողարկվել է մուլտֆիլմերի հավաքածուներում՝ «Թռչուններ», Սոյուզմուլտֆիլմ, տեղայնացնող՝ «Союз», սկավառակում ընդգրկված մուլտֆիլմեր՝ «Պինգվիններ» (ռուս.՝ «Пингвины», 1968), «Երեք պինգվին» (ռուս.՝ «Три пингвина», 1961), «Խածկտիկ» (ռուս.՝ «Снегирь», 1983), «Սա ի՞նչ թռչուն է» (ռուս.՝ «Это что за птица?», 1955), «Բազեի երգը» (ռուս.՝ «Песня о соколе», 1967), «Շվիկի ու թռչնակի մասին» (ռուս.՝ «Про дудочку и птичку», 1977), «Կամ թռչուն է, կամ էլ գազան» (ռուս.՝ «То ли птица, то ли зверь», 1984), «Սիրահարկոտ ագռավը» (ռուս.՝ «Влюбчивая ворона», 1988), «Աքաղաղն ու ներկերը» (ռուս.՝ «Петух и краски», 1964):


== Ծանոթագրություններ ==


== Արտաքին հղումներ ==
«Շվիկի ու թռչնակի մասին» ՅուԹյուբում
Մեծավանի ջրամբար

Մեծավանի ջրամբար, ջրամբար Հայաստանի Լոռու մարզում, Տաշիր գետի վրա, Մեծավան գյուղից 1 կմ հյուսիս-արևմուտք։ Մակերեսը` 330 հա, ծավալը` 5,4 մլն մ3։


== Ծանոթագրություններ ==
Ջուզեպե Պեանո

Ջուզեպե Պեանո (իտալերեն՝ Giuseppe Peano, օգոստոսի 27, 1858(1858-08-27)[…], Spinetta, Կունեո, Պիեմոնտ, Իտալիա - ապրիլի 20, 1932(1932-04-20)[…], Թուրին, Իտալիա), իտալացի մաթեմատիկոս։
Թուրինի համալսարանի պրոֆեսոր (1890 թվականից)։ Զբաղվել է մաթեմատիկայի անալիզի մի շարք հիմնական հասկացությունների և փաստերի ուսումնասիրությամբ, ինչպես նաև՝ մաթեմատիկայի ձևական տրամաբանական հիմնավորմամբ։
Համընդհանուր գործածության մեջ է մտել բնական թվերի Պեանոի աքսիոմատիկան։ Հայտնի է քառակուսու բոլոր կետերով անցնող անընդհատ ժորդանյան կորը։


== Գրականություն ==
Джеймонат Л. Труды Пеано и их место в итальянской культуре. Пер. с ит. М. А. Мигдал //Вопросы естествознания и техники. 1984.№ 1. С.84-88.
Gillies, Douglas A., 1982. Frege, Dedekind, and Peano on the foundations of arithmetic. Assen, Netherlands։ Van Gorcum
Kennedy, Hubert C., 1980. Peano։ Life and Works of Giuseppe Peano. Reidel. Biography with complete bibliography (p. 195—209).


== Ծանոթագրություններ ==
Հայոց ցեղասպանության խաչքար (Կլիշի լա Գարեն, Ֆրանսիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության խաչքար, քառերես հուշակոթող-խաչքար Ֆրանսիայի Կլիշի լա Գարեն քաղաքի Շարլ Ազնավուրի անվան հրապարակում։ Եվ հրապարակը, և հուշարձանը բացվել են 2019 թվականի ապրիլի 23-ին և նվիրված են հայոց ցեղասպանության զոհերի հիշատակին։


== Պատմություն ==
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 2019 թվականին։ Խաչքարի բացմանը ներկա են գտնվել Ֆրանսիայում Հայաստանի արտակարգ և լիազոր դեսպան Հասմիկ Տոլմաջյանը, Հաուտս-դե-Սինեի վարչության նախագահ Պատրիկ Դևեջյանը, Կլիշի լա Գարենի քաղաքապետ Ռեմի Մուզյոն, փոխքաղաքապետ Ստեֆան Կոշպանը, խաչքար-կոթողի քանդակագործ Հարություն Եկմալյանը, ֆրանսահայեր և այլք։
Խաչքարի մեջ տեղադրված են վարդագույն գրանիտից երեք սալեր՝ ոսկեզօծ գրություններով՝


== Հեղինակ ==
Քանդակագործ՝ Հարություն Եկմալյան


== Տվյալներ ==
Բարձրություն՝ 230 սմ
Լայնություն՝ 60 սմ
Խորություն՝ 60 սմ
Նյութ՝ քար, գրանիտ և Վոսժի կարմիր քար ( grès des Vosges)


== Պատկերասրահ ==

		
		
		


== Ծանոթագրություններ ==
Լը Մենիլ Բակլե

Լը Մենիլ Բակլե (ֆր.՝ Le Mesnil-Bacley), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 218 մարդ, բնակչության խտությունը` 48.77 մարդ/կմ²։ Բնակավայրը զբաղեցնում է 4.47 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան)  բնակիչ, որոնցից ակտիվ էին 87-ը, իսկ ոչ ակտիվները` 42։ Ակտիվության ցուցանիշը կազմում է 67,4 %։ 87 աշխատունակ մարդկանցից աշխատել է 79 անձ (46 տղամարդ և 33 կին)։ Գործազուրկ են եղել 8 անձ (5 տղամարդ և 3 կին)։ 42 անաշխատունակներից 11-ը եղել են աշակերտներ կամ ուսանողներ, 19-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոչիանո

Նոչիանո  (իտալերեն՝ Nocciano), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1671 մարդ։ Խտությունը՝ 129 մարդ/կմ²։ Տարածքը՝ 13 կմ²։ Փոստային ինդեքս 65010։ Հեռախոսային կոդ՝ 085։
Տարածաշրջանի հովանավորն է Լավրետի Ռիմսկին։ Տոնը նշվում է 10 օգոստոսի.
Արամայիս Աղաբեկյան

Արամայիս Էդուարդի Աղաբեկյան (ծնվել է դեկտեմբերի 8-ին, 1987 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային ժողովի արտաքին հարաբերությունների մշտական հանձնաժողովի անդամ, «Արցախ-Ավստրալիա» բարեկամության շրջանակի անդամ,  քաղաքական գործիչ։


== Կենսագրություն ==
Ծնվել է 1987 թվականին, դեկտեմբերի 8-ին,Ստեփանակերտ քաղաքում։
Կրթություն

1994 թվականին ընդունվել է Ստեփանակերտի Ավ. Իսահակյանի անվան թիվ 10 միջնակարգ դպրոցը և սովորել այնտեղ մինչև 2002 թվականը։
2002 թվականին տեղափոխվել և ուսումը շարունակել է Ասկերանի շրջանի գյուղ Սզնեքի միջնակարգ դպրոցում։
2004 թվականին ավարտել է Ասկերանի շրջանի Սզնեք գյուղի միջնակարգ դպրոցը։
Նույն  թվականին ընդունվել է ԱրՊՀ «Հումանիտար» ֆակուլտետի «Պատմության» բաժինը։
Շարունակել և ավարտել է ուսումը 2008 թվականին։
2010-2012 թվականներին սովորել և ավարտել է Արցախի պետական համալսարանի պատմության և քաղաքագիտության ֆակուլտետի՝ <<Հայաստանի հարակից երկրների պատմություն>> բաժինը՝ ստանալով մագիստրոսի գիտական աստիճան։


== Ծառայություն ==
2005-2007 թվականներին ծառայել է ԼՂՀ Պաշտպանության բանակում։


== Կարիերա ==
2010-2015 թվականներին աշխատել է Ստեփանակերտի Վ. Ջհանգիրյանի անվ. թիվ 11 ավագ դպրոցում որպես պատմության և հասարակագիտության ուսուցիչ։
2015 թվականից հանդիսանում է «Մտքի ուժը» հասարակական կազմակերպության նախագահ։
2017-2018 թվականներին աշխատել է ԱՀ ՄԵՀԶ նախարարության «Պատմական միջավայրի պահպանության պետական ծառայություն» ՊՈԱԿ-ում՝ «Տիգրանակերտ» պատմամշակութային արգելոցի վարիչ։

2018 թվականին ընտրվել է «Քաղաքացիական միացյալ դաշինք» կուսակցության վարչության անդամ։
2019 թվականից հանդիսանում է Արցախի հանրային հեռուստաընկերությամբ հեռարձակվող «Հետհաշվարկ» ինտելեկտուալ խաղ-մրցույթի հեղինակ վարող։
2020 թվականի մարտի 31-ին խորհդարանական ընտրություններում «Ազատ հայրենիք-ՔՄԴ» դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի  պատգամավոր։


== Ընտանիք ==
Ամուսնացած է,ունի երկու զավակ։


== Ծանոթագրություններ ==

https://www.youtube.com/watch?v=XPiyXssJugE

Արամայիս Աղաբեկյանի հարցազրույցը ArmLur․am-լրատվական կայքին
https://www.youtube.com/watch?v=XPiyXssJugE Հետհաշվարկ» ինտելեկտուալ խաղ-մրցույթի հեղինակ]
https://www.youtube.com/watch?v=ggsUYeuQLIg
https://www.365news.am/2020/07/27/%d5%a1%d5%a4%d6%80%d5%a2%d5%a5%d5%bb%d5%a1%d5%b6%d5%a8-%d5%a9%d6%84%d5%a1%d5%ae-%d5%b8%d6%82%d5%b6%d5%ab-%d5%b8%d5%b9-%d5%b4%d5%ab%d5%a1%d5%b5%d5%b6-%d5%a1%d5%b6%d5%b0%d5%a1%d5%b5%d5%bf-%d5%af%d5%b8/
https://www.facebook.com/aramayis.agabekyan/videos/2556668271269135/
https://artsakhpress.am/arm/news/131479/qmd--kusakcutyuny--qaxpashtpanutyan--veraberyal--harceri--shurj--handipum-qnnarkum--e---kazmakerpel.html


== Արտաքին հղումներ ==
Ո՜հ, թող, սեր իմ, հրափետուր․․․

«Ո՜հ, թող, սեր իմ, հրափետուր...», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունն գրել է 1890 թվականին հուլիսի 6-ին։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 268) պահվում է բանաստեղծի՝ 1890 թվականին հուլիսի 6-ին Թումանյանի՝ Ան․ Աբովյանին հղած նամակը և դրա մեջ ինքնագիրը։
Առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության հինգերորդ հատորում (էջ 18)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
Տիբո Կուրտուա

Տիբո Նիկոլյա Մարկ Կուրտուա (ֆր.՝ Thibaut Nicolas Marc Courtois, մայիսի 11 1992, Բրե, Բելգիա), բելգիացի ֆուտբոլիստ, Ռեալ Մադրիդի և Բելգիայի ազգային հավաքականի դարպասապահ։ 2010/11 թվականի առաջնությունում Կուրտուան ճանաչվեց Բելգիայի առաջնության լավագույն դարպասապահ, իսկ Գենկում դարձավ տարվա լավագույն ֆուտբոլիստը։ 2014 թվականին երկրորդ անգամ անընդմեջ դարձավ Իսպանիայի առաջնության լավագույն դարպասապահ և ստացավ հատուկ մրցանակ։


== Ակումբային կարիերա ==


===== Մանկությունն ու պատանեկությունը =====
Տիբո Կուրտուան ծնվել է Բրե քաղաքում, որտեղ էլ սկսել է իր կարիերան տեղական Բիլզեն ակումբում 1997 թվականին։ Այդ ակումբում Տիբոն խաղաց 3 տարի, որից հետո տեղափոխվեց Գենկ, ութ տարեկանում։ Գենկում հանդես էր գալիս որպես ձախ պաշտպան, սակայն հետո փոխեց խաղային դիրքը և դարձավ դարպասապահ։


===== 2009/10 մրցաշրջան =====
Այս մրցաշրջանում Տիբոն այդպես էլ հանդիպում չանցկացրեց՝ մնալով պահեստայինների նստարանին


===== Չելսի =====
2011 թվականի մայիսի 14-ին Գենկն և Չելսին համաձայնության եկան Կուրտուայի տրանսֆերի հարցում։ Հուլիսի 26-ին Չելսին իր պաշտոնական կայքում հաստատեց Տիբո Կուրտուայի տրանսֆերը և տեղեկացրեց, որ Բելգիացին կնքել է հինգ ամյա պայմանագիր։ Տրանսֆերի արժեքը կազմեց 5 մլ. ֆունտ։


== Վարձավճարով տեղափոխվում է Ատլետիկո Մադրիդ ==
2011 թվականի մայիսի 26-ին երկարատև վարձակալության է հանձնվում է Մադրիդի Ատլետիկոյին։ Կուրտուան ստացավ 13-րդ համարի մարզաշապիկը, որը մինչ այդ կրում էր Դավիդ Դե Խեան։ Նրա դեբյուտը Ատլետիկոյում կայացավ Վիկտորիայի դեմ խաղում։ Կուրտուան անցկացրեց ամբողջ հանդիպումը չոր պահելով հաշիվը։ Նոյեմբերի 26-ին մադրիդյան դերբիում Կուրտուան հեռացվում է խաղադաշտից վերջին հույսի խախտման համար՝ Կարիմ Բենզեմայի դեմ պայքարում։


== Միջազգային կարիերան ==
2011 թվականի հունիսի 3-ին Կուրտուան հրավիրվեց ազգային հավաքական Թուրքիայի դեմ խաղին Եվրոպայի 2012 թվականի առաջնության ընտրական հանդիպման շրջանակներում։ Օգոստոսի 10-ին նա կրկին հրավիրվեց Բելգիայի ազգային հավաքական Սլովենիայի դեմ խաղում, բայց այդպես էլ խաղադաշտ դուրս չեկավ։ Դեբյուտային հանդիպումն անցկացրեց Ֆրանսիայի ընտրանու դեմ, իսկ խաղի հաշիվն այդպես էլ չբացվեց։


== Հաջողություններ ==
 «Գենկ»

Պրո-Լիգայի չեմպիոն՝ 2010/11
Բելգիայի գավաթակիր՝ 2008/09 «Ատլետիկո Մադրիդ»

Լա լիգայի չեմպիոն՝ 2013/14
Իսպանիայի գավաթակիր՝ 2013
Եվրոպա Լիգայի չեմպիոն՝ 2012
Եվրոպայի սուպերգավաթակիր՝ 2012 «Չելսի»

Պրեմիեր Լիգայի չեմպիոն՝ 2014/15
Անգլիական ֆուտբոլային լիգայի հաղթող՝ 2015<< Ռեալ Մադրիդ>>

Աշխարհի Ակումբային Առաջնություն 2018/19
Իսպանիայի Սուպերգավաթակիր 2019/20
Լա լիգայի չեմպիոն 2019/20


== Ծանոթագրություններ ==


== Արտաքին հղումներ ==
Կուրտուայի պաշտոնական Ֆեյսբուքի էջը
Կուրտուայի պաշտոնական Տվիտերի էջը
Կուրտուայի պաշտոնական Ինստագրամի էջը
Կուրտուան transfermarkt-ում
Կուրտուան soccerbase.com-ում
Կուրտուան WhoScored.com կայքում
Կուրտուան Չելսիի պաշտոնական կայքում Archived 2018-06-29 at the Wayback Machine.
Կուրտուան Ռեալ Մադրիդի պաշտոնական կայքում
Կուրտուան Պրեմիեր Լիգայի պաշտոնական կայքում
Կուրտուան ՈՒԵՖԱ-ի պաշտոնական կայքում
Կուրտուան ՖԻՖԱ-ի պաշտոնական կայքում Archived 2018-06-28 at the Wayback Machine.
Բեյջինգ Դաքս

«Բեյջինգ Դաքս» (պարզեցված չինարեն.` 北京鸭篮球俱乐部, փինյին` běijīng yā lánqiú jùlèbù, անգլ.` Beijing Ducks), չինական պրոֆեսոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հյուսիսային դիվիզիոնում։ Տեղակայված է մայրաքաղաք Պեկինում։ Տան հանդիպումներն անցկացնում է «Շուգան գիմնազիում» մարզապալատում։ Հիմնադրվել է 1996 թվականին։


== Հայտնի բասկետբոլիստներ ակումբի պատմությունից ==
Թավատառով նշվածները ներկա կազմում են
 Մենգկե Բատիր
 Լի Հսու-Լին
 Օլումիդե ՕյեԺելի
 Կեդրիկ Բոզման
 Սթիվ Ֆրենսիս
 Ստեֆոն Մարբերի
 Ռենդոլֆ Մորիս


== Արտաքին հղումներ ==
Ակումբի էջը Archived 2014-12-27 at the Wayback Machine.
Աբիտիկնա

Աբիտիկնա, հնագույն քաղաք Ուրարտուի և Ասորեստանի սահմանագլխին (հավանաբար Վանա լճից հարավ-արևելք)։


== Պատմություն ==
Աբիտիկնան այլ քաղաքների հետ միասին մ․ թ․ ա․ 8-րդ դարի վերջերին ապստամբել էր Ասորեստանի դեմ և անցել ուրարտական Ռուսա թագավորի կողմը։ Ասորեստանի թագավոր Սարդոնը մ․ թ․ ա․ 728 թվականին արշավանքի ժամանակ հարձակվում է նաև Աբիտիկնայի վրա, տեղահան անում բնակիչներին։


== Ծանոթագրություններ ==
Մարիա Ջիովաննա Կլեմենտի

Մարիա Ջիովաննա Կլեմենտի (անգլ.՝ Maria Giovanna Clementi, 1690, Թուրին, Սավոյայի դքսություն - 1761[…], Թուրին, Սարդինիայի թագավորություն, Իտալիա), իտալացի նկարիչ։ Ստեղծել է դիմանկարներ։


== Կենսագրություն ==
Մարիա Ջիովաննա Կլեմենտին ծնվել է Թուրինում վիրաբույժի ընտանիքում։ Սովորել է Թուրինում, պալատական նկարիչ Ջիովաննի Բատտիստա Կուրլանդոյի մոտ, ով նրան խորհուրդ է տվել մասնագիտանալ դիմանկարչության մեջ։ Ամուսնացել է Ջուզեպպե Բարտոլոմեո Կլեմենտիի հետ։ 1733 թվականին ամուսնու հետ բնակվել է Կառլո Ջակինտո Ռոերի պալատում։ Պահպանված աղբյուրները վկայում են, որ 1722 թվականից նա աշխատել է պալատում, ստեղծել Սավոյ թագավորական ընտանիքի անդամների դիմանկարները։


== Պատկերասրահ ==

		
		
		
		


== Ծանոթագրություններ ==
Ֆոս դու Իգուասուի գավառ

Ֆոս դու Իգուասուի գավառ (պորտ.՝ Microrregião de Foz do Iguaçu), գավառ Բրազիլիաի Պարանա նահանգի մեջ։ Մտնում է Պարանա նահանգի արևմտյան մարզի մեջ։ Բնակչությունը կազմում է 460 220 մարդ 2006 թվականի տվյալով։ Զբաղեցված տարածքը 5579,936 կմ²։ Բնակչության խտությունը 82,5 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 5 513 993 377,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 754,97 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,783։


== Գավառի կազմ ==
Գավառի կազմի մեջ են մտնում հետևյալ համայնքները.

Սեու Ազուլ
Ֆոս դու Իգուասու
Եպիսկոպոսական պալատ

Աստորգայի Եպիսկոպոսական պալատ, Աստորգայի եպիսկոպոսական նստավայր (իսպ.՝ Palacio Episcopal de Astorga), իսպանացի ճարտարապետ Անտոնիո Գաուդիի 1889-1913 թվականներին կառուցած եպիսկոպոսական նստավայր Իսպանիայի Աստորգա քաղաքում։ Կառույցը նախագծվել է կատալոնյան մոդեռնիզմ ոճով։ Գաուդիի` Կատալոնիայից դուրս գտնող երեք կառույցներից մեկն է։


== Պատմություն ==
Երբ 19-րդ դարում բնօրինակ Եպիսկոպոսական պալատը հրդեհից ավերվեց, եպիսկոպոս Գրաուն որոշեց նոր նստավայրի կառուցման նախագիծը հանձնարարել իր ընկերոջը` Անտոնիո Գաուդիին։ Նրանք ընկերներ էին դարձել, երբ Գրաուն Տառագոնայի արքեպիսկոպոսության գլխավոր փոխանորդն էր, և նրա օրոք բացված եկեղեցու խորանը նախագծել էր ճարտարապետը։
Երբ Գաուդին ստացավ եպիսկոպոսական նստավայրը կառուցելու առաջարկը, դեռևս աշխատում էր Բարսելոնայի Գուելյա պալատի վրա, ուստի չկարողացավ տեղափոխվել Աստորգա և ուսումնասիրել նոր շինության տեղայնքն ու տարածքը։ Գաուդին խնդրեց եպիսկոպոսին իրեն ուղարկել լուսանկարներ` սկսելու նոր նախագիծը։ Գաուդիի ուղարկած նախագիծն ընդունվեց 1889 թվականի փետրվարին։ Պալատի հիմնաքարը դրվեց հաջորդ տարվա հունիսին։
Էլ-Բրեստոյից բերված գորշ գրանիտից կառուցված շինությունը ստեղծվել է նոր միջնադարյան ոճով` ներդաշնակ իր գտնվելու վայրի հետ` ներառելով նաև Գաուդիի հետագա աշխատանքներին բնորոշ տարրեր, այդ թվում մուտքի կամարները, հենասյուններն ու կողային ճակատների ծխնելույզները։ Կառույցի ճակատային հատվածի համար Գաուդին նախագծել է հինգ մետր բարձրությամբ հրեշտակ, որը սակայն երբեք չտեղադրվեց կառույցի վրա։ Պալատի ճակատային հատվածն ունի չորս գլանաձև աշտարակներ և շրջապատված է փոսերով։
1893 թվականին եպիսկոպոս Գրաուի մահից հետո Գաուդին տարաձայնություններ ունեցավ խորհրդի հետ, և կառույցի շինարարությունը դադարեցվեց մի քանի տարի։ Պալատի կառուցումն 1907-1915 թվականներին ավարտել է Ռիկարդո Գարսիա Գուերետան։ Քաղաքացիական պատերազմի ընթացքում շենքը ծառայել է որպես տեղական ռազմական շտաբ։ 1956 թվականին կատալոնացի Ջուլիան Կաստելտորտը սկսեց շենքի վերականգնումը` այն հարմարեցնելու որպես եպիսկոպոսի նստավայր։ Ավելի ուշ եպիսկոպոս Մարսելոն Գոնսալես Մարտինը նպաստեց, որ պալատը դառնա կրոնական թանգարան։


== Աղբյուրներ ==
Crippa, Maria Antonietta (2007). Gaudí. Cologne: Taschen. ISBN 978-3-8228-2519-8.
Պուռցե

Պուռցե (էստ․՝ Purtse), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 264 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արա Բոգդանյան

Արա Հրաչյայի Բոգդանյան (հունիսի 2, 1943(1943-06-02), Երևան, Հայկական ԽՍՀ, ԽՍՀՄ), հայ երաժիշտ, ջութակահար, Ռուսաստանի Դաշնության վաստակավոր արտիստ, Մոսկվայի Չայկովսկու անվան պետական կոնսերվատորիայի պրոֆեսոր, Սոֆիայի միջազգային մրցույթի հաղթող (Բուլղարիա, 1968), Ռուսաստանի կատարողական արվեստի հիմնադրամի մրցանակի դափնեկիր (2003-2005)։
Հրաչյա Բոգդանյանի որդին է, Անահիտ Բոգդանյանի եղբայրը։


== Կենսագրություն ==
Արա Բոգդանյանը ծնվել է 1943 թվականի հունիսի 27-ին, Երևանում, երաժիշտ Հրաչյա Բոգդանյանի ընտանիքում։ Ավարտել է Երևանի Էռնստ Թելմանի անվան թիվ 13 դպրոցը, 1972 թվականին՝ Մոսկվայի Չայկովսկու անվան պետական կոնսերվատորիայի ջութակի բաժինը (Դ. Ֆ. Օյստրախի դասարան)։ 1968 թվականից դասավանդել է Երևանի Կոմիտասի անվան պետական կոնսերվատորիա, իսկ 1995 թվականից՝ Մոսկվայի Չայկովսկու անվան պետական կոնսերվատորիայում, Ֆրեդերիկ Շոպենի անվան երաժշտական քոլեջում։ Վարպետության դասեր է վարել Հարավային Կորեայում, Ամերիկայի Միացյալ Նահանգներում և Ռուսաստանի Դաշնությունում։
1968 թվականից հանդես է եկել մենահամերգներով, իսկ 1975 թվականից՝ եռյակի կազմով շրջագայել է Բուլղարիայում, Իսպանիայում, Ալժիրում, Ամերիկայի Միացյալ Նահանգներում և այլուր։ 
Հեղինակ է գիտամեթոդական ձեռնարկների՝ «Երաժշտական հիշողության հարցեր» (1977) և այլն, կազմել է «Սպենդիարով՝ 5 պիես» (մշակում, 1976), «Պագանինի։ Կապրիսներ՝ դաշնամուրի նվագակցությամբ», «Հայ կոմպոզիտորների պիեսների ժողովածու» (1982) ժողովածուների։ 


== Ծանոթագրություններ ==


== Արտաքին հղումներ ==
В Чебоксарском музучилище им. Ф.П. Павлова состоялся концерт студентов Московской консерватории
Концерт класса профессора А.Г. Богданяна
Ութենայմ

Ութենայմ (ֆր.՝ Huttenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2509 մարդ, բնակչության խտությունը` 199.92 մարդ/կմ²։ Բնակավայրը զբաղեցնում է 12.55 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 28 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1642 աշխատունակ (15-64 տարեկան) բնակիչ, որոնցից ակտիվ էին 1298-ը, իսկ ոչ ակտիվները` 344։ Ակտիվության ցուցանիշը կազմում է 79,0 %։ 1298 աշխատունակ մարդկանցից աշխատել է 1201 անձ (636 տղամարդ և 565 կին)։ Գործազուրկ են եղել 97 անձ (42 տղամարդ և 55 կին)։ 344 անաշխատունակներից 116-ը եղել են աշակերտներ կամ ուսանողներ, 125-ը` թոշակառուներ, իսկ 103-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միգել Էստեբան

Միգել Էստեբան (իսպ.՝ Miguel Esteban) մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մանչա-Ալտե-դե-Տոլեդո շրջանում։ Տարածքը կազմում է 93 կմ2, բնակչությունը` 5582 մարդ (2010 թվականի տվյալներով)։ Պրովինցիայի վարչական կենտրոնից գտնվում է 113 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Diputación de Toledo
MIGUEL ESTEBAN "Recuperando Memoria" Archived 2008-06-14 at the Wayback Machine.
Այգի (այլ կիրառումներ)

Այգի, կարող է վերաբերել՝

Այգի - տարածք մարդու կողմից աճեցված պտղատու ծառերով և թփերով
Այգի - գյուղ Արևմտյան Հայաստանում, Վանի վիլայեթի Վանի Շատախի գավառում
Խեվե

Խեվե, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթափ գյուղաքաղաքից 15 կմ արևելք, Ելմալիի դաշտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դամիրլի-գափու

Դամիրլի-գափու, ձմեռանոց (և գյուղակ) Արևմտյան Հայաստանում, Էրզրումի նահանգում, Բայազետի գավառի համանուն գավառակում։ Դամիրլի Գափուից բացի նույն գավառակում հիշատակվում են նաև Դամիրլի-գափու Ստորին գյուղը։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գրիշա Կոստանդյան

Գրիշա Ներսեսի Կոստանդյան (1922, Գեղանուշ, Հայաստան), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից, ԽՄԿԿ անդամ (1944):


== Կենսագրություն ==
Գրիշա Կոստանդյանը ծնվել է 1922 թվականին, Ղափանի շրջանի Գեղանուշ գյուղում։ Ղափանի № 2 միջնակարգ դպրոցն ավարտելուց հետո Գրիշան ընդամենը երեք ամիս է դասավանդել դպրոցում։ 1940 թվականին մեկնել է զինվորական ծառայության։ 
Երբ սկսվեց պատերազմը, Գրիշա Կոստանդյանը Կիևի ռազմական ուսումնարանի կուրսանտ էր։ Մարտական գործողություններին մասնակցել է Կիևի պաշտպանության օրերից։ 1941 թվականի դեկտեմբերին տեղափոխվել է 89-րդ հայկական հրաձգային դիվիզիա։ Դիվիզիայի շարքերում մարտնչել է Հյուսիսային Կովկասի պաշտպանության, այնուհետև ազատագրման մարտերին։ Կռվել է 1-ին Ուկրաինական ռազմաճակատում և մարտերով հասել Բեռլին։ Պատերազմի տարիներին Կոստանդյանը սերժանտից հասել է կապիտանի աստիճանի, ղեկավարել է դասակի, վաշտի պատերազմական գործողությունները։ Թշնամու դեմ մղված կռիվներում չորս անգամ վիրավորվել է և բուժվելուց հետո նորից ռազմաճակատ վերադարձել։ Հոսպիտալում նրանց այցելել է Լեոնիդ Իլյիչ Բրեժնևը, որը ոգևորել և խրախուսել է վիրավորներին։ Երկրորդ անգամ նրան հանդիպել է Լեհաստանի Կրակով քաղաքում, որտեղ Բրեժնևը կարգավորել է ստեղծված դժվարությունները։
Կոստանդյանը մարտերում ցուցաբերած աչքի ընկնող ծառայությունների համար պարգևատրվել է Կարմիր աստղի շքանշանով, «Խիզախության համար», «Վարշավայի ազատագրման», «Վիեննայի ազատագրման», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով, արժանացել է մի շարք շնորհակալագրերի։
Պատերազմի ավարտից հետո Կոստանդյանը զորացրվել է և իր ծննդավայրի միջնակարգ դպրոցում դասավանդել է աշխարհագրություն։ Աշխատանքին զուգընթաց սովորել և 1954 թվականին ավարտել է Երևանի հեռակա մանկավարժական ինստիտուտը։


== Պարգևներ ==
Կարմիր աստղի շքանշան
«Խիզախության համար» մեդալ
«Վարշավայի ազատագրման» մեդալ
«Վիեննայի ազատագրման» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ


== Ծանոթագրություններ ==